stanford-oval/wikipedia huggingface dataset:
בטיחות בדרכים
ניהול יעיל של הבטיחות

ניהול הבטיחות בדרכים היא סוגיה מורכבת מולטי-דיסיפלינרית בה מעורבים בעלי עניין רבים (למשל: הממשלה, משתמשי הדרך, חברות וארגונים) והיא מושפעת מגורמים רבים (לדוגמה: כלי הרכב, תשתית הכבישים, התנהגות הנהגים ומשתמשי הדרך האחרים, תנאי הסביבה ומזג האוויר ועוד.). לכן, מודל יעיל של ניהול בטיחות בדרכים מתמקד בגישה מערכתית: תיאום בין בעלי העניין לצורך שיפור מרכיבי מערכת התחבורה באופן שיפחית את הסיכוי לתאונה, ואם תתרחש כזו עוצמתה לא תוביל להיפגעות חמורה. לכן, ניהול בטיחות מתמקד בהיבטים הבאים:
ניהול יעיל של הבטיחות > כלי-רכב בטוחים

ערך מורחב - טכנולוגיות בטיחות ברכב
ההתפתחות הטכנולוגית הביאה לשיפור משמעותי בבטיחות כלי רכב ויצרניות הרכב מתקינות מערכות בטיחות בדגמיהם. מקובל להבחין בין שני סוגים עיקריים של מערכות בטיחות:
מערכות בטיחות פסיביות:
מערכות אלו נועדו להפחית את עצמת וחומרת הפגיעה בנוסעי הרכב ומשתמשי דרך אחרים מחוץ לרכב במקרה של תאונה. בין מערכות אלו ניתן למנות כריות האוויר, חגורות בטיחות, שלדות הסופגות חלק מאנרגיית הפגיעה, ריכוך הפגיעה בהולכי רגל ומשתמשי דרך אחרים ועוד.
מערכות בטיחות אקטיביות:
מערכות המיועדות למנוע את התאונות שעלולות להתרחש או לכל הפחות להפחית את חומרת התאונה. יש להבדיל בין שני סוגי מערכות - מערכות מתריעות, ומערכות מתערבות. הסוג הראשון של המערכות מתריעות לנהג על סכנה ולנהג הישראלי עשויים להיות מוכרים בעיקר הפיתוחים הראשונים של חברת מובילאיי. לדוגמה, התרעות על קרבת יתר לכלי-הרכב שלפניו, סטייה מנתיב הנסיעה, זיהוי הולכי רגל ורוכבי אופניים, ועוד. הסוג השני כולל מערכות מתקדמות יותר שמתערבות כאשר הן מזהות סכנה (לדוגמה, בלימה אוטונומית, מערכת תיקון סטייה מנתיב, בקרת שיוט אדפטיבית, ועוד). מערכות מתקדמות אלה הן חלק ממערך הנהיגה האוטונומית שיצרני הרכב מפתחים. בנוסף קימות מערכות שמיושמות כיום לגבי מניעת סינוור לכלי רכב המגיעים זה מול זה, על ידי הפחתת אלומת התאורה לכיוון הנהג המגיע ממול תוך כדי חליפה הדדית.
ניהול יעיל של הבטיחות > תשתית בטוחה

תשתית כבישים שמתוכננת, בנויה, מאובזרת ומתוחזקת באופן בטיחותי מהווה מרכיב חיוני בבטיחות בדרכים. תשתית הכביש והאמצעים הבטיחותיים שבה נקבעים לפי סווג הכביש וייעודו ברשת הדרכים. ההנחיות המקובלות בעולם לתשתית בטוחה מופיעות ומתעדכנות במדריך האמריקאי לבטיחות בדרכים (אנ') ובפרסומים של המועצה האירופאית לבטיחות (אנ'). בין האמצעים הבטיחותיים המסורתיים ניתן למנות בכבישים בינעירוניים מפרדה, שוליים, תאורה, גדר בטיחות, ועוד; ובמרחב העירוני אזורי מיתון תנועה, מעברי חצייה מוגבהים, פסי האטה, נתיבים בלעדיים לתחבורה ציבורית, לרוכבי אופניים, ועוד. בין אמצעי הבטיחות המתקדמים ניתן למנות עמוד גמיש, מעקות בטיחות סופגי אנרגיה נייחים וניידים, ועוד. ההתפתחות הטכנולוגית וההיערכות לעידן האוטונומי והמקושר באה לידי ביטוי בכבישים חכמים: אמצעים מתקדמים המוטמעים בתשתית כמו חומרים מבניים משולבים, חיישנים, קישוריות בין הרכב לתשתית, מרכזי מידע ומערכות אנרגיה, המיועדים לשפר את רמת השירות של הכביש ואת הבטיחות.
לצורך שיפור רמת הבטיחות של רשת דרכים קיימת, הפעולה הבסיסית הנדרשת היא איתור "נקודות תורפה" הנקראים גם "כבישים/צמתים אדומים". לידיעה: נושא "הכבישים האדומים" נכלל לראשונה בתוכנית האב הרב שנתית הראשונה שהוכנה על ידי המינהל לבטיחות בדרכים לאחר הקמתו בשנת 1981. כלומר, מדובר בקטעי דרך וצמתים עם ריכוז תאונות גבוה, (כפול מהממוצע) שאינו עומד בסטנדט הבטיחות שהוגדר לפי מאפייני הדרך ונפחי התנועה ושיש לבצע בהם שיפורי תשתית מתאימים לפי מאפייני התאונות באותם קטעי דרך. לתהליך איתור נקודות התורפה אין הגדרה בינלאומית בהירה ומקובלת, במיוחד במרחב העירוני. בהיעדר קווים מנחים לתהליך איתור נקודות התורפה הוא מבוצע בשיטות מגוונות במקומות שונים.
להגברת הבטיחות המערכתית יש לנקוט גם ביישום בקרת תנועה חכמה: להגברת הבטיחות המערכתית מדוברהפעלת מערכות של בקרת תנועה על רמצורים ועל שלטים שמעבירים מסרים
ניהול יעיל של הבטיחות > הגנה על משתמשי הדרך הפגיעים

משתמשי דרך פגיעים - הולכי רגל, רוכבי אופנוע, ורוכבי הכלים הזעירים, נמצאים באופן קבוע בסיכון גבוה יותר להיפגעות בתאונות דרכים מכיוון שאינם מוגנים בהשוואה למשתמשי דרך אחרים (לדוגמה, נהגים ברכב פרטי או נוסעים בתחבורה בתחבורה ציבורית). כך, לדוגמה, בישראל בשנת 2017 היוו משתמשי הדרך הפגיעים למעלה מ-75% מההרוגים והפצועים קשה בדרכים עירוניות.
הגנה על משתמשי הדרך הפגיעים מהווה סוגיה חשובה בתוכניות המיועדות להעלאת רמת הבטיחות, בעיקר במרחב העירוני. ניתן להפחית את היקף וחומרת הפגיעה באמצעות הפחתת מהירות הנסיעה בערים, אמצעים לחצייה בטוחה של הכביש, שבילי אופניים, ועוד.
ניהול יעיל של הבטיחות > מדיניות וחקיקה

עיצוב מדיניות של בטיחות בדרכים שבאה לידי ביטוי בתוכנית לאומית המלווה בחקיקה מתאימה, הוכיחה את עצמה כיעילה בעולם המערבי להעלאת רמת הבטיחות בדרכים. במדינות המובילות בעולם בבטיחות בדרכים (לדוגמה: שוודיה, נורווגיה, גרמניה, הולנד) פותחה ויושמה תוכנית כזו אשר יצרה שיתופי פעולה ומיקדה את הפעילות והמאמצים בתחומים החשובים בבטיחות בדרכים, תוך כדי התאמת התכנית למאפייני ההיפגעות הייחודים של אותה מדינה.
החקיקה יכולה להתייחס למגוון התחומים המשפיעים על הבטיחות בדרכים. כך, למשל, ממשלות וגופים רשמיים מחייבים ומעודדים את יצרני הרכב להתקין בדגמיהם מערכות בטיחות. במבחני הריסוק האירופאיים מתחילת שנת 2017 חייבת להיות מותקנת מערכת בלימה אוטונומית כדי שדגם יוכל לקבל ציון של חמישה כוכבים. עוד לפני כן, הכניסו לשקלול ציון הבטיחות את מערכות הבטיחות. בישראל, החל משנת 2017 חייבים יבואני הרכב להוסיף לכל פרסומת שיווקית סרגל ניקוד בטיחות שנקבע על-פי משרד התחבורה, ובו הניקוד שניתן לדגם המפורסם, בהתאם למערכות הבטיחות המותקנות בו. דרוג זה אינו זהה לדירוג המקובל באירופה או בארצות הברית, המשקלל אחרת את מערכות הבטיחות ומתחשב בנוסף גם בניקוד במבחני ריסוק של כלי הרכב.
בטיחות בדרכים בישראל

בישראל, הרשות הלאומית לבטיחות בדרכים (רלב"ד) היא הגורם המרכזי לטיפול בבטיחות בדרכים. הרשות הוקמה ב-2007 בעקבות המלצות ועדת שיינין ועם חקיקתו של חוק הרשות הלאומית לבטיחות בדרכים והחליפה בפועל את "המנהל לבטיחות בדרכים". תקציב הרלב"ד למימון הפעילויות להעלאת הבטיחות בדרכים (להוציא תשתיות בינעירוניות) נקבע ל-550 מיליון ₪ לשנה. הרלב"ד פועלת מאז הקמתה בתוך משרד התחבורה, שגם שמו שונה ב-2013 בעקבות המלצת הוועדה ממשרד התחבורה למשרד התחבורה והבטיחות בדרכים.
עם הקמת הרלב"ד הוחל ביישום התכנית הלאומית לבטיחות בדרכים, שתוקצבה בהתאם, וחל שיפור במצב הבטיחות בישראל. בשנת 2012 הושג היעד הכמותי שהוצב בתוכנית ומספר ההרוגים בתאונות דרכים באותה שנה היה נמוך מ-300, כאשר גם ביתר המדדים של בטיחות בדרכים ובהשוואות בינלאומיות מצבה של ישראל השתפר. מאז שנת 2013 בלימת הקטל בכבישים נעצרה ומספר ההרוגים בתאונות דרכים בכל שנה היה גבוה מהיעד שהוצב, ולא חל שיפור במדדי הבטיחות בדרכים. בסוף שנת 2020 גובשה ברלב"ד תוכנית רב-שנתית לבטיחות בדרכים "50 עד 30 " שהיעד המרכזי שלה, בדומה לתוכניות לאומיות לבטיחות בדרכים באירופה, היה הפחתת מספר ההרוגים בתאונות ב-50% בעשור, כלומר, עד 2030, ללא קשר לגידול באוכולוסיה ובמצבת כלי הרכב. תוכנית זו לא קודמה בפועל, וכמוה גם תוכנית החומש לבטיחות בדרכים שהוכרזה בתחילת שנת 2022 וכללה אלמנטים מהתכנית הקודמת.
בהשוואות בינלאומיות נכון לנתוני שנת 2022: המדד של שיעור ההרוגים ביחס לנסועה היה בישראל גבוה מהחציון של מדינות ה-OECD ועמד על 5.3 הרוגים למיליארד ק"מ של נסועה לעומת 4.9. המדד של שיעור ההרוגים ביחס לאוכלוסייה היה בישראל נמוך מהחציון של מדינות ה-OECD ועמד על 3.6 הרוגים ל-100,000 תושבים לעומת 4.5. המדד של שיעור ההרוגים ביחס למספר כלי-הרכב היה בישראל גבוה מהחציון של מדינות ה-OECD ועמד על 8.8 הרוגים ל-100,000 כלי-רכב לעומת 5.7. עם זאת, מדדים אלה מושפעים מגורמים כמו דמוגרפיה ורמת מינוע בכל מדינה, ולכן יש להתייחס למאפיינים ייחודים בכל מדינה. כך למשל, בעיה בולטת בבטיחות בדרכים בישראל היא היפגעותם הגבוהה של הולכי רגל - הם מהווים כמעט שליש מההרוגים בתאונות דרכים בישראל (לעומת כ-20% במדינות ה-OECD), בין היתר בשל הרכב הגילים הצעיר במדינה ושיעור הרוגים גבוה בקרב ילדים, שיעור הולכי הרגל ההרוגים גבוה בהשוואה למדינות אחרות. בעיה נוספת אחרת בישראל היא מעורבות גבוהה של החברה הערבית בתאונות דרכים חמורות: הסיכון להיהרג בתאונת דרכים לאדם מהחברה הערבית גבוה פי שניים, בהשוואה לחברה היהודית, והסיכון להיפצע קשה גבוה פי 1.4. יחסים אלו לא השתנו באופן ניכר בשבע השנים האחרונות.
פוסקים רבים פרסמו כי ישנה חובה על פי ההלכה היהודית לשמור על חוקי התנועה בדרכים.
גוף מרכזי נוסף הפועל בתחום הבטיחות בדרכים הוא עמותת "אור ירוק" הפועלת כגוף עצמאי ומוכרת בציבור בעיקר בזכות הפעילות בקרב בני נוער, נהגים חדשים, והחברה הערבית, שמעורבותם בתאונות דרכים בישראל גבוהה ביחס לחלקם היחסי באוכולוסיה.
בטיחות בדרכים בישראל > תוכניות אקדמיות

בשנת הלימודים תשס"ד (2003-2004) נפתחה תוכנית אקדמית ללימודי בטיחות בדרכים באוניברסיטת בר-אילן. הלימודים התקיימו במסלול לתואר ראשון בהתמחות בטיחות בדרכים וכן במסגרת לימודי תעודה בתחום המיועדים לאנשי מקצוע ולאקדמאים. הלימודים יועדו בעיקר לבעלי תפקידים כגון מנהלי מטה בטיחות עירוני, ממונה בטיחות, מורים לנהיגה, מרצים בתחום הנהיגה המונעת, עובדי משטרת התנועה ועוד. במהלך הלימודים למדו על מקצועות כהנדסת תנועה ובטיחות וכן על היבטים פסיכולוגיים, סוציולוגיים ומשפטיים של ענף הבטיחות בדרכים. התוכנית נסגרה לאחר כעשור.
בשנת הלימודים תשס"ז (2006-2007) נפתחה התמחות בבטיחות בדרכים במסגרת לימודי תואר שני במחלקה להנדסת תעשייה וניהול באוניברסיטת בן-גוריון בנגב ובמסגרת לימודי תואר שני בפקולטה להנדסה אזרחית וסביבתית בטכניון
בטיחות בדרכים בישראל > בבתי הספר

תלמידים בישראל לומדים את תחום הזהירות בדרכים בבתי הספר ובחינוך הקדם יסודי, החל מגני ילדים וכיתות א' ועד לבתי הספר התיכוניים. בכיתות י' מתקיימים שיעורי חינוך תעבורתי בהיקף שעה שבועית. בשיעורים אלה מתוודעים התלמידים לנוהלי בטיחות בדרכים ולחובות נהגים והולכי רגל בישראל. עמותת "אור ירוק" פעלה במהלך השנים להרחיב את לימודי התעבורה במערכת החינוך ובשנת 2018 הוכנסה לתוכנית הלימודים בכיתות י' תוכנית חינוך תעבורתי המכשירה את בני הנוער להתנהלות נכונה ובטוחה במרחב התעבורתי מנקודת מבט של משתמשי דרך שונים – הולכי רגל, רוכבי דו גלגלי, הנוסעים ברכב והנהגים לעתיד. הוחלט שבסוף שנת הלימודים יבחנו התלמידים בחינה שתחליף את בחינת התאוריה בסטנדרט של בחינת בגרות והעוברים בהצלחה בציון 80 ומעלה יהיו פטורים מהתאוריה למשך 3 שנים.
משרד החינוך מפעיל את האגף לזהירות בדרכים, נגישות ואורח חיים בטוח. באגף פועלים ללימוד תחום הבטיחות בדרכים בקרב תלמידים מגן הילדים ועד לבתי ספר תיכוניים ומפתחים תוכניות לימוד בנושא זה. כמו כן, באגף מפעילים רכזי זהירות בדרכים במוסדות החינוך, שמטרתם קידום הוראת התחום והמודעות אליו. נערכים גם שיתופי פעולה עם גופים נוספים מחוץ למשרד כגון הרלב"ד, ארגון "בטרם", משטרת ישראל ועוד.
במשרד החינוך מגדירים בתי ספר כבתי ספר מקדמי זה"ב, בתי ספר שנמצאים על ידי המשרד כמהווים דוגמה בתהליכי ההוראה בתחום הזהירות בדרכים ומובילים יוזמות ופרויקטים ראויים לציון בתחום. בתי ספר העומדים בקריטריונים שמציבים במשרד החינוך יכולים להגיש מועמדותם לשיפוט, כאשר זוכים בתחרות הארצית והמחוזית זכאים לפרסים.
בול בטיחות בדרכים - 1966
בול בטיחות בדרכים - 1966
בול בטיחות בדרכים - 1966
בול בטיחות בדרכים - 1966
בול בטיחות בדרכים - 1966
ראו גם

משמרות זה"ב בישראל
זה"ב בגן
עמוד גמיש
תכנון תשתית תחבורה
כבישי ישראל
הערות שוליים

1 2 3 4 5  IRTAD, Road Safety Annual Report 2023, ‏December 2023
1 2 3 4  International Road Safety Comparisons—Annual, ‏December 2023
1 2  אסנת אלגום מזרחי, הכנסת, מחקר המרכז והמידע, סיכום נתוני תאונות דרכים בישראל בשנת 2023 ותוכניות עבודה בתחום לשנת 2024 - רקע לדיון, ‏ינואר 2024
↑  רלב"ד, סיכום הדו"ח השנתי ה-15 של המועצה האירופית לבטיחות בתחבורה ETSC בנושא מגמות בבטיחות בדרכים באיחוד האירופי בשנים 2010–2020, ‏אוקטובר 2021
↑  What is Vision Zero, Vision Zero Network
↑  Vision Zero – a history, Action Vision Zero, ‏2019
↑  European Road Safety Observatory, ‏2023
↑  ד"ר משה בקר, [תכנית אב רב שנתית לבטיחות בדרכים 1985–1990, עמ' 40 - 5 מפת "הכבישים האדומים:], באתר תכנית אב רב שנתית לבטיחות בדרכים בישראל, ‏יוני 1984
1 2  תוכנית לאומית בבטיחות בדרכים "50 עד 30": כיוונים לתוכנית עבודה, ‏דצמבר 2020
1 2  OECD, Safety of Vulnerable road users, ‏1998
1 2  PIARC (World Road Association), Safety of vulnerable road users, ‏2024
1 2  רלב"ד, "עיר בטוחה" להולכי הרגל ומשתמשי הדרך הפגיעים, ‏2019
↑  הטכניון, המכון לחקר התחבורה, בחינת תוכניות לקידום הבטיחות בדרכים בעשר המדינות המובילות בעולם בתחום הבטיחות בדרכים, דו"ח מחקר S/15/2010, 2010
↑  מאגר החקיקה הלאומי, חוק הרשות הלאומית לבטיחות בדרכים התשס"ו-2006, באתר www.knesset.gov.il
↑  הוועדה להכנת תוכנית לאומית רב-שנתית לבטיחות בדרכים (דוח שיינין), ‏2005
↑  רלב"ד, מגמות בבטיחות בדרכים בישראל 2007–2017, ‏2019
↑  רלב"ד, מגמות בבטיחות בדרכים בישראל 2013–2022, ‏2023
↑  זהירות בדרכים לפי ההלכה | מכון התורה והארץ-'למעשה' אקטואליה הלכתית, באתר www.toraland.org.il
↑  ראש "תוכנית הפניקס בבר אילן": העלאת מהירות הנסיעה בכביש מסוכנת ואינה מומלצת, ‏2017
↑  לראשונה: תואר בבטיחות בדרכים | וואלה, באתר יורם לימודים
↑  הנדסת תחבורה ודרכים – הנדסה אזרחית וסביבתית, באתר cee.technion.ac.il
↑  תכניות לימודים, באתר אגף זה"ב במשרד החינוך
↑  חינוך תעבורתי, באתר אגף זה"ב במשרד החינוך
↑  האגף לזהירות ולבטיחות בדרכים, באתר המינהל הפדגוגי, משרד החינוך
↑  חוזר שפרסם משרד החינוך למנהלי בתי ספר מקדמי זה"ב משנת 2019
| --- | --- |
בקרת זהויות :  NLI: 987007546214705171  BNE: XX552275  BnF: cb119332520 (data)  GND: 4062962-4  LCCN: sh85136774  NDL: 00566819  NKC: ph250799 
סטיקר לקידום בטיחות בדרכים עם הכיתוב "אל תהפכו אדם אהוב לאדם שאהבתם - סעו בזהירות"
יחסי הונדורס–ישראל

| יחסי הונדורס–ישראל |
| --- | --- |
הונדורס: ישראל


הונדורס: ישראל
שטח (בקילומטר רבוע)
112,090: 22,072
אוכלוסייה
10,931,457: 10,023,983
תמ"ג (במיליוני דולרים)
34,401: 509,901
תמ"ג לנפש (בדולרים)
3,147: 50,868
משטר
רפובליקה נשיאותית: דמוקרטיה פרלמנטרית
שגרירים
נדב גורן, שגריר ישראל המכהן בהונדורס: 
יחסי הונדורס–ישראל הם היחסים הדיפלומטיים הרשמיים המתקיימים בין רפובליקת הונדורס לבין מדינת ישראל. לאורך השנים, שתי המדינות מקיימות שיתוף פעולה הדוק בתחומי מדיניות חוץ, פוליטיקה, כלכלה, מסחר, צבא ותרבות.
נציגויות

לישראל שגרירות בטגוסיגלפה, ולהונדורס שגרירות בירושלים. קונסול הכבוד של הונדורס בישראל הוא אלכסנדר פרננד. ב-4 בנובמבר 2023, במהלך מלחמת חרבות ברזל, הונדורס החזירה את השגריר שלה בישראל להתייעצויות.
אישה צעירה והים

| --- | --- |
כרזת הסרט הרשמית
כרזת הסרט הרשמית
 מבוסס על:  "Young Woman and the Sea" מאת גלן סטאוט
 בימוי:  יואכים רונינג
 הופק בידי:  ג'רי ברוקהיימר ג'ף נתנזון צ'אד עומאן
 תסריט:  ג'ף נתנזון 
 עריכה:  אונה ני דונגאילה 
 שחקנים ראשיים:  דייזי רידלי סטיבן גראהם קים בודניה כריסטופר אקלסטון טילדה קובהם-הרווי גלן פלשלר
 מוזיקה:  אמיליה וורנר 
 צילום:  אוסקר פורה 
 מדינה:  ארצות הברית 
 חברת הפקה:  אולפני וולט דיסני סרטי ג'רי ברוקהיימר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצת סרטים מוגבלת 
 הקרנת בכורה:  ארצות הברית 31 במאי 2024
 משך הקרנה:  100 דקות
 שפת הסרט:  אנגלית 
 סוגה:  דרמה ביוגרפית
 דף הסרט ב־IMDb
 
אישה צעירה והים (באנגלית: Young Woman and the Sea) הוא סרט דרמה ביוגרפי אמריקאי בבימויו של יואכים רונינג, על פי תסריט מאת ג'ף נתנזון, המבוסס על ספר בעל אותו שם משנת 2009 מאת גלן סטאוט. הסרט הופק על ידי אולפני וולט דיסני ו"סרטי ג'רי ברוקהיימר". בסרט מככבת דייזי רידלי בתור השחיינית האמריקאית גרטרוד אדרלה, שהפכה לאישה הראשונה ששחתה את התעלה למאנש. בנוסף, בסרט מככבים סטיבן גראהם, קים בודניה, כריסטופר אקלסטון, טילדה קובהם-הרווי וגלן פלשלר.
במהלך 2015, לאחר שהמפיק הקולנועי ג'רי ברוקהיימר רכש את זכויות הסרט, ותכנן להפיק יחד עם "סרטי פרמאונט", על פי תסריטו של נתנזון. בנוסף, נמסר כי לילי ג'יימס לוהקה לתפקיד הראשי בתור אדרלה. לאחר מכן, "סרטי פרמאונט" ביטלה את פיתוח הסרט. בשנת 2020, הוכרז שזכויות הסרט נרכשו על ידי אולפני וולט דיסני, כאשר רידלי צפויה לגלם את אדרלה ורונינג כבמאי. צילומי הסרט החלו במאי עד יוני 2022. בתחילה, נקבע כי הסרט יעלה לשידור בספק שירותי הזרמת המדיה "דיסני+", ולאחר הקרנות מבחן חיוביות העדיף אולפני וולט דיסני לעלות את הסרט לאקרנים.
הסרט עתיד לעלות לאקרנים לזמן מוגבל ב-31 במאי 2024, תחת הפצת "סרטי אולפני וולט דיסני".
תקציר העלילה

הסרט עוקב אחר סיפורה של השחיינית האמריקאית גרטרוד אדרלה, שזכתה לראשונה במדליית זהב במשחקים האולימפיים בשנת 1924. בשנת 1926, הפכה אדרלה לאישה הראשונה שחצתה באת התעלה למאנש וקבעה את התוצאה המהירה ביותר באותה עת.
צוות השחקנים והדמויות

דייזי רידלי – גרטרוד "טרודי" אדרלה, שחיינית אמריקאית ואלופה אולימפית.
טילדה קובהם-הרווי – מרגרט "מג" אדרלה, אחותה של גרטרוד.
סטיבן גראהם – ביל, ימאי העוקב אחר התקדמותה של גרטרוד.
קים בודניה – הנרי אדרלה, אביה של גרטרוד.
ג'ינט היין – אנה אדרלה, אמה של גרטרוד.
כריסטופר אקלסטון – ג'אבז וולף (אנ'), המאמן של גרטרוד.
שאן קליפורד – שרלוט, מאמנת השחייה של גרטרוד.
גלן פלשלר – ג'יימס
הפקה > פיתוח

בנובמבר 2015, הוכרז כי ג'רי ברוקהיימר רכש את הזכויות לספר משנת 2009 מאת גלן סטאוט עבור "סרטי פרמאונט", וג'ף נתנזון כתסריטאי הסרט, ולוהקה לילי ג'יימס לגלם את גרטרוד אדרלה. לאחר מכן, ביטלה "סרטי פרמאונט" את פיתוח הסרט. בדצמבר 2020, דווח כי הזכויות נרכשו לאולפני וולט דיסני, שתכננה לעלות את הסרט לשידור ב"דיסני+". הפקת הסרט נוהלה על ידי ג'רי ברוקהיימר תחת החברה שלו "סרטי ג'רי ברוקהיימר".
ליהוק

ב-2015, לוהקה ג'יימס בתור אדרלה, עד שפיתוח הסרט בוטל. בדצמבר 2020, לאחר שהזכויות נרכשו על ידי אולפני וולט דיסני, לוהקה דייזי רידלי לתפקיד הראשי במקום זאת. במרץ 2022, הצטרפה לצוות השחקנים טילדה קובהם-הרווי בתור מרגרט אדרלה, יחד עם סטיבן גראהם. במרץ 2022, הצטרף לצוות השחקנים כריסטופר אקלסטון.
צילום

צילומי הסרט החלו במאי עד 18 ביוני 2022.
הפצה

בתחילה, הסרט התעתד לעלות לשידור בספק שירותי הזרמת המדיה "דיסני+". בינואר 2024, עקב הקרנות מבחן חיוביות והצלחתו בקופות של הסרט "הבחורים בסירה", בחרה אולפני וולט דיסני לעלות את הסרט לאקרנים ב-31 במאי 2024, וגם עקב אולימפיאדת פריז (2024) הקרובה. בפברואר, הוכרז רשמית כי הסרט יעלה לאקרנים לזמן מוגבל.
הפצה > שיווק

ב-6 במרץ 2024, שוחררו תמונות במבט ראשון על הסרט בשבועון האמריקאי "פיפל".
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס סטלייט | 26 בינואר 2025 | הסרט הטוב ביותר – דרמה | "אישה צעירה והים" | מועמדות |  |
הערות שוליים

↑  Oddo, Marco Vito (May 4, 2022). "Christopher Eccleston Boards 'Young Woman and the Sea' Biopic With Daisy Ridley". Collider. Retrieved June 18, 2022.
1 2 3  Busch, Anita (November 2, 2015).
"Jerry Bruckheimer Launches 'Young Woman & The Sea' At Paramount With Jeff Nathanson Adapting And Lily James Starring". Deadline Hollywood. Retrieved November 3, 2015.
1 2 3  Fleming, Mike Jr. (December 9, 2020).
"Disney Takes Plunge On 'Young Woman And The Sea'; 'Star Wars' Daisy Ridley, 'Kon-Tiki's Joachim Rønning Team On Tale Of First Woman To Swim English Channel". Deadline Hollywood. Retrieved March 14, 2022.
↑  Kroll, Justin (March 14, 2022).
"Tilda Cobham-Hervey And Stephen Graham Join Daisy Ridley In Disney's 'Young Woman And The Sea'". Deadline Hollywood. Retrieved March 14, 2022.
1 2  Grobar, Matt (May 4, 2022).
"Christopher Eccleston Joins Daisy Ridley In Disney+ Film 'Young Woman And The Sea'". Deadline Hollywood. Retrieved May 4, 2022.
↑  Daisy Ridley [@daisyridley] (June 18, 2022). "And that's a wrap! Last day on set for Young Woman and the Sea. It has been tough, but worthwhile, and I think we have made a film to be proud of. So grateful for #TeamTrudy". Retrieved June 18, 2022 – via Instagram.
↑  D'Alessandro, Anthony (February 1, 2024).
"Daisy Ridley Movie Young Woman And The Sea Officially Swimming From Disney+ To May Theatrical Release – Update". Deadline Hollywood. Retrieved February 1, 2024.
↑  VanHoose, Benjamin (March 5, 2024).
"Young Woman and the Sea First Look: See Daisy Ridley Become a Trailblazing Swimmer (Exclusive)". People. Retrieved March 27, 2024.
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
מארנס

ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
| --- | --- |
PouleNC1 Marans eggs.
 מיון
 משפחה:  פסיוניים
 מין:  תרנגול בנקיבה
 שם מדעי:  Gallus gallus
מארנס (בצרפתית: Pouls de Maranes, באנגלית: Marans) הוא גזע של תרנגול, המאופיין בצבעו השחור  ובצבע הביצים הנוטות לחום בגוון שוקולד .
מקור הגזע הוא מאזור מארנס (צר') שבמחוז אקיטן החדשה בדרום-מערב צרפת, ומשמעות השם היא כנראה "קרוב לים" בלטינית .
הערות שוליים

↑  חוות לולי , תרנגולות מרנס , Luly Farm, באתר luly-farm
↑  https://www.researchgate.net/profile/Leodan-Ortega/publication/346003358_Productive_performance_and_egg_physical_characteristics_of_Tufted_Creole_and_Marans_hens/links/6100b0841e95fe241a9195a4/Productive-performance-and-egg-physical-characteristics-of-Tufted-Creole-and-Marans-hens.pdf
↑  ההיסטוריה של היישוב Marans, האתר הרשמי של היישוב Marans, (בצרפתית)
↑  Standard Officiel de la Marans, מידע אודות גזע התרנגול מארנס, (בצרפתית)
ערך זה הוא קצרמרבנושא עופות. אתם מוזמנים לתרום לוויקיפדיה ו.
טוני רובינס

| --- | --- |

רובינס, 2009
 לידה:  29 בפברואר 1960 (בן 64) צפון הוליווד, קליפורניה, ארצות הברית
 שם לידה:  Anthony J. Mahavoric 
 מדינה:  פלורידה, ארצות הברית
 מקום מגורים:  פאלם ביץ', פלורידה
 כינויים נוספים:  טוני רובינס
 פעילות בולטת:  העברת סמינרים והרצאות בארצות הברית ובאירופה
 תקופת הפעילות:  מ-1978
 מעסיק:  Anthony Robbins Foundation 
 מספר צאצאים:  5
 https://www.tonyrobbins.com/
 
טוני רובינס, 2006
אנתוני (טוני) רובינס (באנגלית: Anthony Robbins; נולד ב-29 בפברואר 1960, קליפורניה, ארצות הברית) הוא מרצה, מנטור ויועץ אישי (קואוצ'ר), איש עסקים וסופר אמריקאי. נחשב לאחד המנטורים המפורסמים והמצליחים בעולם.
רובינס ידוע בכך שהוא מקיים ומעביר סמינרים גדולים וכן הרצאות העוסקים באימון אישי, בהתמודדות עם פחד ובהצלחה בחיים.
ביוגרפיה

רובינס נולד בצפון הוליווד, קליפורניה, בשם Anthony J. Mahavoric. הוא הבכור מבין שלושת אחיו. כשהיה בן 7 הוריו התגרשו, ולאחר מכן נישאה אמו מספר פעמים. בין היתר, נישאה אמו לג'ים רובינס, לשעבר שחקן בייסבול מקצועי למחצה, אשר אימץ את אנתוני כשהיה בן 12.
רובינס גדל בגלנדורה שבקליפורניה ולמד בבית הספר התיכון של גלנדורה. בנעוריו, נהג לעבוד בעבודות שיפוצים כדי לכלכל את אחיו הקטנים. במהלך גיל ההתבגרות חווה צמיחה מהירה בגובהו של כ-25 ס"מ, צמיחה אשר יוחסה מאוחר יותר לגידול בהיפופיזה (בלוטת יותרת המוח). רובינס שיתף לא-פעם כי בתקופת הנעורים החיים בביתו היו קשים וכי הוא חווה התעללות רבה מצד אמו. בראיון עמו סיפר כי בגיל 17 עזב את ביתו כשרק בגדיו לגופו ומעולם לא חזר, וזאת מאחר שאימו הייתה אישה קשת-יום, אלכוהוליסטית ומכורה לסמים, וכי היא נהגה לרדוף אחריו עם סכין בידה; רובינס העיד כי הוא סבל מדימוי עצמי נמוך וכי הוא לא הצליח בתחילת דרכו.
לאחר מכן, רובינס עבד כאיש תחזוקה. עד גיל 27 נהג לגור במכונית חיפושית חבוטה, וממנה עבר לדירה קטנה ומוזנחת שגודלה לא עלה על 37 מ"ר. בתקופה זו, השתכר פחות מ-45 דולר בשבוע, לדבריו הוא רחץ כלים באמבטיה כי לא היה לו כיור במטבח.
מזלו התחלף כאשר הכיר את ג'ים רוהן, גורו רוחני להתפתחות אישית, ששינה את מסלול חייו. בתחילת דרכו היה רובינס איש מכירות של תוכנית סמינרים של רוהן.
קריירה

בהמשך, הכיר את שיטת ה-NLP ופיתח קריירה כמאמן להתפתחות אישית באמצעות סמינרים, קלטות אודיו וספרים. רובינס כתב מספר רבי מכר בתחום ההתפתחות האישית, בהם: "להעיר את הענק שבפנים" ו"כוח בלתי מוגבל". שני הספרים תורגמו לעברית. כמו כן, החל בהפצת קלטות להתפתחות אישית המבוססות על הספרים. כמאמן עסקי ואישי ליווה ארגונים ואנשים מובילים בתחומם כמו ביל קלינטון, מארק בניוף וספורטאים מובילים, למשל: שחקני קבוצות הכדורסל גולדן סטייט ווריורס ודאלאס מאבריקס.
הוראה > סמינרים

רובינס מקיים כבר מספר שנים סמינרים של העצמה אישית, רובם בנושאי "עזרה עצמית" ו"חשיבה חיובית" שידועים בעיקר בעקבות המופעי במה - קהל, שבירת הקרשים וההליכה על גחלים לוחשות.
בשנת 2016 יצא הסרט "אני לא הגורו שלכם" בנטפליקס הסוקר את אחד הסמינרים בשם "פגישה עם ייעודך".
פילנתרופיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסמינרים אותם הוא מעביר מתקיימים באמצעות העמותה "רובינ'ס מחקרים בינלאומיים".
חיים אישיים

לרובינס חמישה ילדים, מתוכם שלושה מאומצים.
ב-1984 התחתן עם רבקה ג'נקינס לאחר שפגש אותה בסמינר. לג'נקינס היו שלושה ילדים משני נישואים קודמים, אותם אימץ רובינס. רובינס וג'נקינס הגישו בקשה לגירושין ב-1998. באותה שנה נולד בנו מחברתו לשעבר ליז אקוסטה. שמו הוא ז'אירק רובינס שהפך גם כן למאמן אישי כמו אביו.
ב-2021 התחתן עם אשתו הנוכחית סייג' ובאפריל 2021 נולדה בתם. מתגורר בפאלם ביץ' שבמיאמי, ארצות הברית. בבעלותו אי פרטי ליד איי פיג'י.
ספריו > ספרים שתורגמו לעברית

אנתוני רובינס, כוח בלתי מוגבל, אור עם, תשס"ט 2009
אנתוני רובינס, להעיר את הענק שבפנים: כיצד ליטול שליטה מידית על ייעודכם המנטלי, הגופני והכלכלי; חלקים א' וב'. מאנגלית - יעל שיינפלד, אור עם, תל אביב, תשנ"ח 1998
הערות שוליים

↑  זיו ביילין, ‏גדול המנטורים בארה"ב: "תפסיקו לעבוד בשביל הכסף", באתר גלובס, 7 בינואר 2015
↑  טוני רובינס, להעיר את הענק שבפנים - חלק א', תל אביב: אור עם, 1998
1 2  Favour Adeaga, Tony Robbins' net worth, age, children, wife, parents, career, podcast, profiles, Briefly, ‏2022-04-16 (באנגלית)
| --- | --- |
בקרת זהויות :  NLI: 987007522809705171  PLWABN: 9810542906905606  BIBSYS: 90651007  BNE: XX978177  BnF: cb127274167 (data)  CiNii: DA03755882  GND: 1044595957  ICCU: CFIV070799  ISNI: 0000 0001 1678 7061  LCCN: n85282047  MusicBrainz: 131153ae-1455-48fc-9c30-6074ae5f158e  NCL: 000400807  NDL: 00473843  NKC: jn20010309046  NLA: 35886353  NLK: KAC199623135  NTA: 073386723  ORCID: 0000-0002-6555-5686  RSL: 000265172  SNAC: w6b65c1w  SUDOC: 029449685  S2AuthorId: 2241584810  VIAF: 79359220   WorldCat (עם VIAF): 79359220